Απόφαση της Επιτροπής

της 10ης Δεκεμβρίου 2003

για τη θέσπιση κριτηρίων σχετικά με τις πληροφορίες που πρέπει να παρέχονται σύμφωνα με την οδηγία 64/432/ΕΟΚ του Συμβουλίου

[κοινοποιηθείσα υπό τον αριθμό Ε(2003) 4606]

(Κείμενο που παρουσιάζει ενδιαφέρον για τον ΕΟΧ)

(2003/886/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 1226/2002 της Επιτροπής(2), και ιδίως το άρθρο 8 παράγραφος 2,

Εκτιμώντας τα ακόλουθα:

(1) Η οδηγία 64/432/ΕΟΚ προβλέπει ότι τα κράτη μέλη διαβιβάζουν στην Επιτροπή λεπτομέρειες σχετικά με την εκδήλωση κρουσμάτων ασθενειών που απαριθμούνται στο παράρτημα E (I) και κάθε άλλης ασθένειας την οποία καλύπτουν οι συμπληρωματικές εγγυήσεις που παρέχονται από την κοινοτική νομοθεσία στο έδαφός της.

(2) Η απόφαση 2002/677/ΕΚ της Επιτροπής(3), της 22ας Αυγούστου 2002, όπως τροποποιήθηκε τελευταία από την απόφαση 2003/394/ΕΚ(4), θεσπίζει τυπικές απαιτήσεις για τις εκθέσεις που υποβάλλονται σχετικά με προγράμματα εξάλειψης και ελέγχου ζωικών ασθενειών που συγχρηματοδοτούνται από την Κοινότητα.

(3) Η Επιτροπή μπορεί να χρησιμοποιήσει τις πληροφορίες που παρέχονται από τα κράτη μέλη για να κηρύξει κράτη μέλη και περιφέρειες κρατών μελών επίσημα απαλλαγμένα από τη φυματίωση, τη βρουκέλλωση ή την ενζωοτική λεύκωση των βοοειδών όσον αφορά τις αγέλες βοοειδών, ή να αναστείλει ή να ανακαλέσει το εν λόγω καθεστώς, όπως ορίζεται στην απόφαση 2003/467/ΕΚ της Επιτροπής(5).

(4) Όσον αφορά τη μολυσματική ρινοτραχειτιδα των βοοειδών, η Επιτροπή μπορεί να χρησιμοποιήσει τις πληροφορίες που παρέχονται από τα κράτη μέλη για να χορηγήσει ή να ανακαλέσει συμπληρωματικές εγγυήσεις σε ή από κράτη μέλη ή περιφέρειες κρατών μελών απαλλαγμένα από την ασθένεια, όπως ορίζεται στην απόφαση 93/42/ΕΟΚ της Επιτροπής(6), ή τα οποία εφαρμόζουν ένα υποχρεωτικό πρόγραμμα σύμφωνα με την οδηγία 64/432/ΕΟΚ.

(5) Όσον αφορά τη μόλυνση από brucella suis και τη μεταδοτική γαστρεντερίτιδα, η Επιτροπή μπορεί να χρησιμοποιήσει τις πληροφορίες που παρέχονται από τα κράτη μέλη για να χορηγήσει ή να ανακαλέσει συμπληρωματικές εγγυήσεις σε ή από κράτη μέλη ή περιφέρειες κρατών μελών, τα οποία είτε εφαρμόζουν ένα υποχρεωτικό πρόγραμμα είτε είναι απαλλαγμένα από τις ασθένειες, σύμφωνα με τα άρθρα 9 και 10 αντίστοιχα της οδηγίας 64/432/ΕΟΚ.

(6) Οι κανόνες σχετικά με τις πληροφορίες που πρέπει να παρέχονται από τα κράτη μέλη όσον αφορά τη νόσο του Aujeszky (ψευδολύσσα) ορίζονται στην απόφαση 2001/618/ΕΚ(7) της Επιτροπής και ιδίως στο παράρτημα IV της εν λόγω απόφασης.

(7) Προκειμένου να δοθεί η δυνατότητα στην Επιτροπή να εκτιμά ορθά την κατάσταση υγείας των ζώων, είναι επίσης σκόπιμο να εναρμονιστεί η παρουσίαση των πληροφοριών τις οποίες παρέχουν τα κράτη μέλη για άλλες ασθένειες που απαριθμούνται στην οδηγία 64/432/ΕΟΚ, δηλαδή λύσσα, αφθώδης πυρετός, λοιμώδης πλευροπνευμονία των βοοειδών, φυσαλιδώδης νόσος των χοίρων, κλασική πανώλη των χοίρων, αφρικανική πανώλη των χοίρων, μόλυνση από brucella suis, μεταδοτική γαστρεντερίτιδα και άνθρακας, όταν οι εν λόγω ασθένειες ενδέχεται να προσβάλουν βοοειδή ή χοιροειδή, προβλέποντας ταυτόχρονα ορισμένες παρεκκλίσεις.

(8) Ως εκ τούτου είναι σκόπιμο να καθοριστούν ομοιόμορφα κριτήρια για τις πληροφορίες που παρέχονται από τα κράτη μέλη όσον αφορά τις εν λόγω ασθένειες.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αν δεν ορίζεται διαφορετικά από τα άρθρα 4 και 5 της απόφασης 2002/677/ΕΚ, οι πληροφορίες που διαβιβάζονται από τα κράτη μέλη στην Επιτροπή δυνάμει του άρθρου 8 της οδηγίας 64/432/ΕΟΚ όσον αφορά τα κρούσματα των ασθενειών που απαριθμούνται στο παράρτημα E της εν λόγω οδηγίας, με την εξαίρεση της νόσου του Aujeszky, βασίζονται στα ομοιόμορφα κριτήρια που ορίζονται στα παραρτήματα I-VII της παρούσας απόφασης.

Άρθρο 2

Η παρούσα απόφαση εφαρμόζεται για πρώτη φορά στις πληροφορίες που πρέπει να αποσταλούν στην Επιτροπή έως τις 31 Μαΐου 2004, όσον αφορά το έτος 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 10 Δεκεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 179 της 9.7.2002, σ. 13.

(3) ΕΕ L 229 της 27.8.2002, σ. 24.

(4) ΕΕ L 136 της 4.6.2003, σ. 8.

(5) ΕΕ L 156 της 25.6.2003, σ. 74.

(6) ΕΕ L 16 της 25.1.1993, σ. 50.

(7) ΕΕ L 215 της 9.8.2001, σ. 48.

ΠΑΡΑΡΤΗΜΑ I

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ όσον αφορά την εκδήλωση κρουσμάτων και το πρόγραμμα ελέγχου ή εξάλειψης (που δεν καλύπτεται από την απόφαση 2002/677/ΕΚ) της φυματίωσης των βοοειδών

>PIC FILE= "L_2003332EL.005502.TIF">

ΠΑΡΑΡΤΗΜΑ II

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ όσον αφορά τα κρούσματα και το πρόγραμμα ελέγχου ή εξάλειψης (που δεν καλύπτεται από την απόφαση 2002/677/ΕΚ) της βρουκέλλωσης των βοοειδών

>PIC FILE= "L_2003332EL.005602.TIF">

ΠΑΡΑΡΤΗΜΑ III

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ όσον αφορά τα κρούσματα και το πρόγραμμα ελέγχου ή εξάλειψης (που δεν καλύπτεται από την απόφαση 2002/677/ΕΚ) της ενζωοτικής λεύκωσης των βοοειδών (ΕΛΒ)

>PIC FILE= "L_2003332EL.005702.TIF">

ΠΑΡΑΡΤΗΜΑ IV

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ όσον αφορά τα κρούσματα και το πρόγραμμα ελέγχου ή εξάλειψης (που δεν καλύπτεται από την απόφαση 2002/677/ΕΚ) της λοιμώδους ρινοτραχειίτιδας των βοοειδών

>PIC FILE= "L_2003332EL.005802.TIF">

ΠΑΡΑΡΤΗΜΑ V

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ σχετικά με την εκδήλωση κρουσμάτων λύσσας

>PIC FILE= "L_2003332EL.005902.TIF">

ΠΑΡΑΡΤΗΜΑ VI

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ σχετικά με την εκδήλωση κρουσμάτων αφθώδους πυρετού, λοιμώδους πλευροπνευμονίας των βοοειδών, φυσαλιδώδους νόσου των χοίρων, κλασικής πανώλης των χοίρων και αφρικανικής πανώλης των χοίρων

>PIC FILE= "L_2003332EL.006002.TIF">

ΠΑΡΑΡΤΗΜΑ VII

Κριτήρια για τις πληροφορίες που πρέπει να παρέχονται σύμφωνα με το άρθρο 8 της οδηγίας 64/432/ΕΟΚ σχετικά με την εκδήλωση κρουσμάτων άνθρακα (σε βοοειδή και χοιροειδή), μόλυνσης από brucella suis και μεταδοτικής γαστρεντερίτιδας (σε χοιροειδή)

>PIC FILE= "L_2003332EL.006102.TIF">